Държавен вестник, бр. 115, 2025 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  115
риторията на страната, а когато няма такова 
седалище – с постоянен адрес или с обичайно 
пребиваване на територията на страната.“;
в) точка 12 се изменя така:
„12. „Лице, установено на територията на 
Европейския съюз“ е лице, което е със седа­
лище и адрес на управление на територията 
на Европейския съюз или с постоянен обект 
на територията на Европейския съюз, а когато 
няма такова седалище или обект, е с постоя­
нен адрес или с обичайно пребиваване на 
територията на Европейския съюз.“;
г) създава се т. 12а:
„12а. „Данъчно задължено лице, установе­
но на територията на Европейския съюз“ по 
смисъла на глава двадесет и първа „б“ е лице, 
което e със седалище и адрес на управление 
на територията на Европейския съюз, а когато 
няма такова седалище – с постоянен адрес 
или с обичайно пребиваване на територията 
на Европейския съюз, с изключение на ли­
цата, установени на територията на Северна 
Ирландия.“;
д) точка 67 се изменя така:
„67. „Интегрирана автоматизирана система 
за управление на търговската дейност“ е сис­
тема за регистриране и отчитане на продажби 
на стоки или услуги или сторно операции чрез 
издаване на системни бонове. Интегрираната 
автоматизирана система за управление на 
търговската дейност осигурява автоматичен 
контрол върху движението на стоката или 
изпълнението на услугата от постъпването/
заявяването в търговския обект до счетовод­
ното отчитане на реализацията є. Допуска 
се част от тези дейности, с изключение на 
дейностите, свързани с регистрирането и от­
читането на продажбите и сторно операциите, 
да се осъществяват в друга информационна 
система/софтуер, при условие че е осигуре­
на постоянна свързаност за автоматизиран 
обмен на данни между системата/софтуера 
и ИАСУТД.“;
е) в т. 93 думите „чл. 96, ал. 10“ се заменят 
с „чл. 168в, ал. 3“;
ж) създава се т. 105:
„105. „Съпътстваща доставка“ по смисъ­
ла на чл. 168в, ал. 2 е доставка, която не е 
свързана с обичайната икономическа дейност 
на лицето, има второстепенен или случаен 
характер.“
2. В § 1а се създава т. 26:
„26. Директива (EС) 2020/285 на Съвета 
от 18 февруари 2020 г. за изменение на Ди­
ректива 2006/112/ЕО относно общата систе­
ма на данъка върху добавената стойност по 
отношение на специалния режим за малките 
предприятия и Регламент (ЕС) № 904/2010 
относно административното сътрудничест­
во и обмена на информация за целите на 
наблюдението на правилното прилагане на 
специалния режим за малките предприятия 
(OB, L 62/13 от 2 март 2020 г.).“
Преходни и заключителни разпоредби
§ 62. (1) Периодът от три години преди 
датата на предоставяне на разрешението по 
чл. 166, ал. 4 се определя съгласно чл. 3, па­
раграф 1, ал. 2 и параграф 2, буква „в“ от Рег­
ламент (ЕИО, Евратом) № 1182/71 на Съвета 
от 3 юни 1971 г. за определяне на правилата, 
приложими за срокове, дати и крайни срокове. 
(2) Специалният ред за начисляване на 
данък при внос при прилагане на схема за 
минимална помощ се прилага до 31 декември 
2030 г. включително. 
§ 63. (1) За всяко данъчно задължено лице, 
установено със седалище и адрес на управ­
ление на територията на страната, а когато 
няма такова седалище – с постоянен адрес 
или с обичайно пребиваване на територията 
на страната, което към датата на влизане в 
сила на този закон не е регистрирано по досе­
гашния чл. 96 или чл. 100, ал. 1 и годишният 
му оборот в страната за 2025 г. надвишава 
прага от 51 130 евро, определен по реда на 
чл. 168в от този закон, възниква задължение 
за регистрация по чл. 96, ал. 1 от този закон. 
При регистрация на лицето по закона за дата 
на регистрация се счита датата на влизане в 
сила на този закон.
(2) Всяко данъчно задължено лице, устано­
вено със седалище и адрес на управление извън 
територията на страната, а когато няма такова 
седалище – с постоянен адрес или с обичайно 
пребиваване извън територията на страната, 
което има постоянен обект на територията на 
страната и за което към датата на влизане в 
сила на този закон възниква задължение за 
регистрация по чл. 96, ал. 2, 3 или 4 от този 
закон, подава заявление за регистрация по 
реда на този закон. Заявлението се подава 
в 7-дневен срок от влизането в сила на този 
закон. При регистрация на лицето по закона 
за дата на регистрация се счита датата на 
влизане в сила на този закон.
(3) Когато към датата на влизане в сила 
на този закон данъчно задължено лице, кое­
то е установено със седалище и адрес на 
управление на територията на друга държава 
членка, а когато няма такова седалище или 
обект, е с постоянен адрес или с обичайно 
пребиваване на територията на друга държава 
членка, независимо дали има постоянен обект 
на територията на страната, е регистрирано 
по досегашния чл. 96, ал. 1, се счита за ре­
гистрирано по чл. 96, ал. 2 от този закон, а 
когато е регистрирано по досегашния чл. 96, 
ал. 9, по отменения чл. 97 или по чл. 100,